আমাদের দীর্ঘ দিনের লালিত স্বপ্ন পূরনের পালা শুরু হলো। মেয়র নির্বাচিত হওয়ার পর সেই স্বপ্ন আমাদের ব্যক্তি জীবনে অধারাই থেকে গেল। স্বপ্নের মানুষটিও স্বপ্ন ভঙ্গ করে না ফেরার দেশে চলে গেলেন। মেয়র নির্বাচিত হওয়ার পর হিরন ভাই শপথ নিতে যেদিন ঢাকায় গেলেন সেদিন ৩ ভাগ্যবান সাংবাদিকের মধ্যে আমিও একজন ছিলাম তার ঘনিষ্ট স্নেহ ভাজন হিসাবে। এর পর দিন বদলের হাওয়ায় প্রথম আলোর শ্লোগানের মত হিরন ভাই বদলে গেলেন নাকি আমার নিজের ভাগ্য রেখা বদলে গেল কিছুই টের বুঝলাম না। বরিশাল ক্লাবে যাদের জীবনে কখনো দেখিনি তাদেরকে হিরন ভাই’র রুমে নিয়মিত আসতে দেখলাম। এদের মধ্যে কেউ কেউ নগরীর গন্যমান্য বা অতি পরিচিত জন। বয়সের ব্যবধানের কারনে নিজেই বিব্রতবোধ করতাম। হয়তো তারা আরো বেশী বিব্রতবোধ করেছেন। তাই আমি বা আমার মত জুনিয়র কেউ হিরন ভাইয়ের পাশে চেয়ারে বসে এত স্নেহ ভালবাসা অর্জন করুক তা হয়তো তাদের সহ্য হয়নি। এমন চাটুকরদের ভিরে গরু চোর থেকে শুরু করে এই নগরীর টেন্ডারবাজ -সন্ত্রাসীদের আনাগোনাও দেখলাম ধীরে ধীরে বেড়েই চলছে। এ সব স্বার্থপর লোকদের একটি চরিত্র থাকে দলের মধ্যে বিভাজন ও দ্বন্দ্ব সংঘাত তৈরী করে নিজেদের কদর বাড়ানো। তারা সেই কান পড়াই দিতে লাগলেন। নিজেরা স্বার্থ উদ্ধার করলেন। কেউ কেউ গাড়ি বা বাড়ির পাশাপাশি নিজের জীবদ্দশায় সড়কের নামটি পর্যন্ত নিজের নামেই তৈরী করতে হিরন ভাইকে ব্যবহার করলেন। আমি আমার ব্যক্তিগত চরিত্র বা নীতি’র কারনেই হিরন ভাইয়ের প্রিয় হয়ে কাছে থাকতে পারিনি। নিজেই দূরে সরে নিজেকে গুটিয়ে নিলাম। মান- অভিমানে আর মনোকষ্ঠে হিরন ভাই কে নিয়ে শুধু গুনগুনিয়ে গান করা ছাড়া উপায় ছিল না —